CELEX: 32014R0832
Language: lt
Date: 2014-07-30 00:00:00
Title: 2014 m. liepos 30 d. Komisijos įgyvendinimo reglamentas (ES) Nr. 832/2014, kuriuo nustatomas paskirstymo koeficientas, taikytinas importo licencijų paraiškoms, pateiktoms pagal Įgyvendinimo reglamentu (ES) Nr. 416/2014 leidžiamas naudoti tam tikrų Ukrainos kilmės grūdų tarifines kvotas

31.7.2014   
            
            
               LT
            
            
               Europos Sąjungos oficialusis leidinys
            
            
               L 228/27
            
         KOMISIJOS ĮGYVENDINIMO REGLAMENTAS (ES) Nr. 832/2014
   2014 m. liepos 30 d.
   kuriuo nustatomas paskirstymo koeficientas, taikytinas importo licencijų paraiškoms, pateiktoms pagal Įgyvendinimo reglamentu (ES) Nr. 416/2014 leidžiamas naudoti tam tikrų Ukrainos kilmės grūdų tarifines kvotas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 188 straipsnio 1 ir 3 dalis,
   kadangi:
   
               (1)
            
            
               Komisijos įgyvendinimo reglamentu (ES) Nr. 416/2014 (2) leista pradėti naudoti tam tikrų Ukrainos kilmės grūdų importo tarifines kvotas;
            
         
               (2)
            
            
               iš pranešimų, perduotų pagal Įgyvendinimo reglamento (ES) Nr. 416/2014 4 straipsnio 1 dalį, paaiškėjo, kad importo licencijų paraiškose, kurios, laikantis minėto reglamento 2 straipsnio 1 dalies antros pastraipos, kompetentingoms institucijoms pateiktos nuo 2014 m. liepos 18 d. 13 val. iki 2014 m. liepos 25 d. 13 val. Briuselio laiku dėl tarifinės kvotos, kurios eilės numeris yra 09.4308, nurodytas kiekis viršija turimą kiekį. Todėl kiekį, kuriam importuoti galima išduoti licencijas, reikėtų nustatyti pagal atitinkamą kvotą prašomam kiekiui taikant paskirstymo koeficientą;
            
         
               (3)
            
            
               be to, reikėtų nebeišduoti importo licencijų pagal tarifinę kvotą, kurios eilės numeris yra 09.4308;
            
         
               (4)
            
            
               kad būtų užtikrintas veiksmingas importo licencijų išdavimo tvarkos administravimas, šis reglamentas turi įsigalioti iš karto po jo paskelbimo,
            
         PRIĖMĖ ŠĮ REGLAMENTĄ:
   1 straipsnis
   1.   Pagal produktų, kurių tarifinės kvotos eilės numeris yra 09.4308 ir kurie nurodyti Įgyvendinimo reglamento (ES) Nr. 416/2014 priede, importo licencijų paraiškas, pateiktas nuo 2014 m. liepos 18 d. 13 val. iki 2014 m. liepos 25 d. 13 val. Briuselio laiku, importo licencijos išduodamos prašomam produktų kiekiui pritaikius 80,115428 % paskirstymo koeficientą, kai paraiškos pateiktos pagal tarifinę kvotą, kurios eilės numeris 09.4308.
   2.   Licencijų išdavimas nuo 2014 m. liepos 25 d. 13 val. Briuselio laiku pateiktose paraiškose nurodytiems kiekiams pagal tarifinę kvotą, kurios eilės numeris yra 09.4308 ir kuri nurodyta Įgyvendinimo reglamento (ES) Nr. 416/2014 priede, yra sustabdomas.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. liepos 30 d.
      
         
            Komisijos vardu
         
         
            Pirmininko pavedimu
         
         Jerzy PLEWA
         
            Žemės ūkio ir kaimo plėtros generalinis direktorius
         
      
   
   
      (1)  OL L 347, 2013 12 20, p. 671.
   
      (2)  Komisijos įgyvendinimo reglamentas (ES) Nr. 416/2014 2014 m. balandžio 23 d. kuriuo leidžiama pradėti naudoti tam tikrų Ukrainos kilmės grūdų Sąjungos importo tarifines kvotas ir nustatoma jų administravimo tvarka (OL L 121, 2014 4 24, p. 53).